ddrg/super_eurlex huggingface dataset:
72/142/EHTY: Neuvoston päätös, tehty 21 päivänä maaliskuuta 1972, Euroopan hiili- ja teräsyhteisön neuvoa-antavan komitean jäsenten sekä erityisen asemansa perusteella komitean työskentelyyn osallistuvien henkilöiden korvauksista tehdyn päätöksen muuttamisesta



Virallinen lehti nro L 072 , 25/03/1972 s. 0020 - 0020

Suomenk. erityispainos Alue 1 Nide 1 s. 0077

Ruotsink. erityispainos Alue 1 Nide 1 s. 0077



NEUVOSTON PÄÄTÖS, tehty 21 päivänä maaliskuuta 1972, Euroopan hiili- ja teräsyhteisön neuvoa-antavan komitean jäsenten sekä erityisen asemansa perusteella komitean työskentelyyn osallistuvien henkilöiden korvauksista tehdyn päätöksen muuttamisesta (72/142/EHTY) EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 18 artiklan, ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen () ja erityisesti sen 6 artiklan, sekä katsoo, että neuvoa-antavan komitean työskentelyyn erityisaseman perusteella osallistuville henkilöille myönnetyistä korvauksista 15 ja 16 päivänä tammikuuta 1953 tehdyn neuvoston päätöksen () seurauksena kyseisiä henkilöitä on kohdeltu korvauksien osalta tasavertaisesti kyseisen komitean jäsenten kanssa, ON PÄÄTTÄNYT SEURAAVAA: 1 artikla Korvataan Euroopan hiili- ja teräsyhteisön neuvoa-antavan komitean jäsenten sekä erityisen asemansa perusteella komitean työskentelyyn osallistuvien henkilöiden korvauksista 15 päivänä lokakuuta 1968 tehdyn neuvoston päätöksen liitteen 1 kohdan ensimmäinen alakohta seuraavasti: "Päiväraha kustakin kokouspäivästä ja kustakin matkapäivästä vahvistetaan 1 800 BEF:ksi." 2 artikla Tätä päätöstä noudatetaan päivästä, jona se julkaistaan Euroopan yhteisöjen virallisessa lehdessä. Tehty Brysselissä 21 päivänä maaliskuuta 1972. Neuvoston puolesta Puheenjohtaja G. THORN () EYVL N:o 152, 13.7.1967, s. 2 () EYVL N:o 1, 10.2.1953, s. 15/53
72/106/EHTY: Neuvoston päätös, tehty 31 päivänä tammikuuta 1972, etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten



Virallinen lehti nro L 045 , 21/02/1972 s. 0002 - 0004

Suomenk. erityispainos Alue 1 Nide 1 s. 0074

Ruotsink. erityispainos Alue 1 Nide 1 s. 0074



NEUVOSTON PÄÄTÖS, tehty 31 päivänä tammikuuta 1972, etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten (72/106/EHTY) EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen 18 artiklan sekä katsoo, että neuvosto on nimennyt neuvoa-antavan komitean jäsenet 17 päivän lokakuuta 1969 ja 16 päivän lokakuuta 1971 väliseksi ajaksi 17 päivänä lokakuuta 1969 tehdyllä päätöksellä (), ja neuvoa-antavan komitean työskentelyyn erityisaseman perusteella osallistumaan pyydettävät henkilöt samaksi ajaksi, ja on suotavaa nimetä etujärjestöt laatimaan luettelot, joissa on kaksi kertaa niin monta ehdokasta kuin niille on osoitettu paikkoja, neuvoa-antavan komitean uusien jäsenten nimeämiseksi kahdeksi vuodeksi, ON PÄÄTTÄNYT SEURAAVAA: Ainoa artikla Tähän päätökseen liitetyssä taulukossa esitetyt tuottajien ja työntekijöiden etujärjestöt nimetään laatimaan ehdokasluettelot, joiden perusteella nimetään samassa taulukossa kunkin järjestön kohdalla mainittu määrä: a) Euroopan hiili- ja teräsyhteisön neuvoa-antavan komitean jäseniä, b) komitean työskentelyyn tämän työjärjestyksessä vahvistetun erityisaseman perusteella osallistuvia henkilöitä. Tehty Brysselissä 31 päivänä tammikuuta 1972. Neuvoston puolesta Puheenjohtaja G. THORN () EYVL N:o L 286, 14.11.1969, s. 31 LIITE >TAULUKON PAIKKA>
72/279/ETY: Neuvoston päätös, tehty 31 päivänä heinäkuuta 1972, pysyvän maataloustilastokomitean perustamisesta



Virallinen lehti nro L 179 , 07/08/1972 s. 0001 - 0001

Suomenk. erityispainos Alue 3 Nide 4 s. 0235

Tanskank. erityispainos: Sarja I Alue 1972(III) s. 0797

Ruotsink. erityispainos Alue 3 Nide 4 s. 0235

Englannink. erityispainos: Sarja I Alue 1972(III) s. 0838

Kreikank. erityispainos: Luku 03 Nide 8 s. 0100

Espanjank. erityispainos: Luku 03 Nide 6 s. 0060

Portugalink. erityispainos: Luku 03 Nide 6 s. 0060



NEUVOSTON PÄÄTÖS, tehty 31 päivänä heinäkuuta 1972, pysyvän maataloustilastokomitean perustamisesta (72/279/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission päätösluonnoksen, sekä katsoo, että neuvoston antamissa maataloustilastoja koskevissa säännöksissä säädetään, niiden täytäntöönpanon helpottamiseksi, menettelystä jäsenvaltioiden ja komission välisen tiiviin yhteistyön aikaansaamiseksi; tämän yhteistyön toteuttamiseksi olisi perustettava komitea hoitamaan näissä säännöksissä sille määrättyjä tehtäviä, ja on suotavaa, että tämä komitea voi tarkastella kaikkia muita näihin säännöksiin liittyviä kysymyksiä, ON PÄÄTTÄNYT SEURAAVAA: 1 artikla Perustetaan pysyvä maataloustilastokomitea, jäljempänä `komitea`, joka muodostuu jäsenvaltioiden edustajista ja jonka puheenjohtajana toimii komission edustaja. 2 artikla Komitea hoitaa sille neuvoston antamissa maataloustilastoja koskevissa säännöksissä uskottuja tehtäviä kyseisissä säännöksissä säädetyissä tapauksissa ja niissä määritellyin edellytyksin. Se voi lisäksi tarkastella kaikkia muita näihin säännöksiin liittyviä kysymyksiä, jotka komitean puheenjohtaja ottaa käsiteltäviksi joko omasta aloitteestaan tai jonkin jäsenvaltion edustajan pyynnöstä. 3 artikla Komitea hyväksyy sisäisen työjärjestyksensä. Tehty Brysselissä 31 päivänä heinäkuuta 1972. Neuvoston puolesta Puheenjohtaja T. WESTERTERP
73/45/Euratom: Neuvoston päätös, tehty 8 päivänä maaliskuuta 1973, Euratomin hankintakeskuksen perussäännön muuttamisesta uusien jäsenvaltioiden yhteisöön liittymisen johdosta



Virallinen lehti nro L 083 , 30/03/1973 s. 0020 - 0020

Kreikank. erityispainos: Luku 12 Nide 1 s. 0047

Espanjank. erityispainos: Luku 12 Nide 1 s. 0166

Portugalink. erityispainos: Luku 12 Nide 1 s. 0166

Suomenk. erityispainos Alue 12 Nide 1 s. 0047

Ruotsink. erityispainos Alue 12 Nide 1 s. 0047



NEUVOSTON PÄÄTÖS, tehty 8 päivänä maaliskuuta 1973, Euratomin hankintakeskuksen perussäännön muuttamisesta uusien jäsenvaltioiden yhteisöön liittymisen johdosta (73/45/Euratom) EUROOPAN YHTEISÖJEN NEUVOSTO, joka ottaa huomioon Euroopan ydinenergiayhteisön perustamissopimuksen ja erityisesti sen 54 artiklan toisen ja kolmannen kohdan, ja ottaa huomioon komission ehdotuksen ON PÄÄTTÄNYT: 1 artikla Muutetaan Euratomin hankintakeskuksen perussäännön V artiklan 1 ja 2 kohta () seuraavasti: 1. "Hankintakeskuksen pääoma on 3 200 000 EVS-laskentayksikköä. 2. Pääoma jaetaan seuraavan jakoperusteen mukaisesti: >TAULUKON PAIKKA> " 2 artikla Muutetaan 1 artiklassa tarkoitetun perussäännön X artiklan 1 ja 2 kohta seuraavasti: 1. "Perustetaan hankintakeskuksen neuvoa-antava komitea, jossa on kolmekymmentäkolme jäsentä. 2. Komitean paikat jakaantuvat jäsenvaltioiden kansalaisten kesken seuraavasti: >TAULUKON PAIKKA> " Tehty Brysselissä 8 päivänä maaliskuuta 1973. Neuvoston puolesta Puheenjohtaja W. De CLERCQ () EYVL N:o 27, 6.12.1958, s. 534/58
73/62/ETY: Neuvoston päätös, tehty 22 päivänä maaliskuuta 1973, Euroopan talousyhteisön ja Islannin tasavallan välisen 22 päivänä heinäkuuta 1972 allekirjoitetun sopimuksen pöytäkirjan N:o 6 soveltamista koskevan päätöksen siirtämisestä



Virallinen lehti nro L 098 , 12/04/1973 s. 0030 - 0030

Suomenk. erityispainos Alue 11 Nide 1 s. 0205

Ruotsink. erityispainos Alue 11 Nide 1 s. 0205



NEUVOSTON PÄÄTÖS, tehty 22 päivänä maaliskuuta 1973, Euroopan talousyhteisön ja Islannin tasavallan välisen 22 päivänä heinäkuuta 1972 allekirjoitetun sopimuksen pöytäkirjan N:o 6 soveltamista koskevan päätöksen siirtämisestä (73/62/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon Euroopan talousyhteisön ja Islannin tasavallan välisen 22 päivänä heinäkuuta 1972 allekirjoitetun sopimuksen pöytäkirjassa N:o 6 olevan 2 artiklan 2 kohdan, ottaa huomioon komission ehdotuksen, sekä katsoo, että Islannin toteuttamista kalastusoikeuksia koskevista toimenpiteistä johtuvien taloudellisten vaikeuksien osalta ei vielä päästy yhteisön jäsenvaltioita ja Islantia tyydyttävään ratkaisuun, ON PÄÄTTÄNYT SEURAAVAA: 1 artikla 1. Siirretään Islannin kanssa tehdyn sopimuksen pöytäkirjan N:o 6 soveltamista koskevaa päätöstä. 2. Neuvosto tutkii tilanteen uudelleen ennen 30 päivää kesäkuuta 1973. 3. Neuvoston puheenjohtaja antaa tämän päätöksen tiedoksi Islannille. Tehty Brysselissä 22 päivänä maaliskuuta 1973. Neuvoston puolesta Puheenjohtaja W. DE CLERCQ
73/2/EHTY, ETY, Euratom: Komission päätös, tehty 6 päivänä tammikuuta 1973, päätösvallan siirtämisestä



Virallinen lehti nro L 007 , 06/01/1973 s. 0002 - 0002

Suomenk. erityispainos Alue 1 Nide 1 s. 0102

Ruotsink. erityispainos Alue 1 Nide 1 s. 0102



KOMISSION PÄÄTÖS, tehty 6 päivänä tammikuuta 1973, päätösvallan siirtämisestä (73/2/EHTY, ETY, Euratom) EUROOPAN YHTEISÖJEN KOMISSIO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen, ottaa huomioon komission 6 päivänä heinäkuuta 1967 tekemän väliaikaisen työjärjestyksen (1), sellaisena kuin se on viimeksi muutettuna 6 päivänä tammikuuta 1973 tehdyllä päätöksellä (2), sekä katsoo, että on tarpeen toteuttaa väliaikaiset toimenpiteet niiden toimivaltuuksien käyttämiseksi, jotka Euroopan yhteisöjen komissio on aiemmin siirtänyt joillekin jäsenilleen, ON PÄÄTTÄNYT SEURAAVAA: 1 artikla Komission puheenjohtaja käyttää väliaikaisesti Euroopan yhteisöjen komission jäsenilleen toimivallan ja vastuun siirtoina antamia toimivaltuuksia. Tämä voi antaa toimivaltuudet komission jäsenille. Edellä mainittuja määräyksiä ei sovelleta 3 päivänä huhtikuuta 1968 tehtyyn komission päätökseen, joka koskee tiettyjen hallintotoimenpiteiden siirtämistä yhteisen maatalousmarkkinoiden järjestämisen osalta (3), sellaisena kuin se on viimeksi muutettuna 22 päivänä maaliskuuta 1972 tehdyllä komission päätöksellä (4). 2 artikla Tämä päätös tulee voimaan 6 päivänä tammikuuta 1973. Tehty Brysselissä 6 päivänä tammikuuta 1973. Komission puolesta Puheenjohtaja François Xavier ORTOLI (1) EYVL N:o 147, 11.7.1967, s. 1 (2) EYVL N:o L 7, 6.1.1973, s. 1 (3) EYVL N:o L 89, 10.4.1968, s. 13 (4) EYVL N:o L 72, 25.3.1972, s. 22
74/215/ETY: Neuvoston päätös, tehty 20 päivänä heinäkuuta 1972, Euroopan talousyhteisön sekä sen jäsenvaltioiden ja Sveitsin valaliiton välistä kelloteollisuuden tuotteita koskevaa sopimusta täydentävän sopimuksen tekemisestä



Virallinen lehti nro L 118 , 30/04/1974 s. 0011 - 0011

Suomenk. erityispainos Alue 11 Nide 2 s. 0003

Espanjank. erityispainos: Luku 11 Nide 5 s. 0109

Ruotsink. erityispainos Alue 11 Nide 2 s. 0003

Portugalink. erityispainos: Luku 11 Nide 5 s. 0109



NEUVOSTON PÄÄTÖS, tehty 20 päivänä heinäkuuta 1972, Euroopan talousyhteisön sekä sen jäsenvaltioiden ja Sveitsin valaliiton välistä kelloteollisuuden tuotteita koskevaa sopimusta täydentävän sopimuksen tekemisestä (74/215/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että Euroopan talousyhteisön sekä sen jäsenvaltioiden ja Sveitsin valaliiton välisen kelloteollisuuden tuotteita koskevan Genevessä 30 päivänä kesäkuuta 1967 allekirjoitetun sopimuksen moitteettoman toiminnan varmistamiseksi olisi tehtävä täydentäviä määräyksiä, ON PÄÄTTÄNYT SEURAAVAA: 1 artikla Tehdään yhteisön puolesta Euroopan talousyhteisön sekä sen jäsenvaltioiden ja Sveitsin valaliiton välisen kelloteollisuuden tuotteita koskevaa sopimusta täydentävä sopimus, jonka teksti on liitteessä. 2 artikla Euroopan yhteisöjen komission ulkomaankaupasta vastaavalla virkaatekevällä puheenjohtajalla Th. C. Hijzenillä on oikeus allekirjoittaa neuvoston puolesta 1 artiklassa tarkoitettu sopimus yhteisöä sitovasti. Tehty Brysselissä 20 päivänä heinäkuuta 1972. Neuvoston puolesta Puheenjohtaja Th. E. WESTERTERP
74/578/Euratom: Komission päätös, tehty 13 päivänä marraskuuta 1974, 13 päivänä tammikuuta 1971 tehdyn päätöksen muuttamisesta Yhteisen ydintutkimuskeskuksen (YTK) pääjohtajan ja sen laitosten toimipaikan osalta



Virallinen lehti nro L 316 , 26/11/1974 s. 0012 - 0012

Suomenk. erityispainos Alue 12 Nide 1 s. 0063

Ruotsink. erityispainos Alue 12 Nide 1 s. 0063

Kreikank. erityispainos: Luku 01 Nide 1 s. 0226

Espanjank. erityispainos: Luku 12 Nide 2 s. 0016

Portugalink. erityispainos: Luku 12 Nide 2 s. 0016



KOMISSION PÄÄTÖS, tehty 13 päivänä marraskuuta 1974, 13 päivänä tammikuuta 1971 tehdyn päätöksen muuttamisesta Yhteisen ydintutkimuskeskuksen (YTK) pääjohtajan ja sen laitosten toimipaikan osalta (74/578/Euratom) EUROOPAN YHTEISÖJEN KOMISSIO, joka ottaa huomioon Euroopan ydinenergiayhteisön perustamissopimuksen ja erityisesti sen 8 artiklan, sekä katsoo, että yhteisö teki 13 päivänä tammikuuta 1971 päätöksen Yhteisen ydintutkimuskeskuksen (YTK) uudelleenjärjestelystä (), ja on tarpeen muuttaa kyseistä päätöstä YTK:n pääjohtajan toimipaikan osalta, ON PÄÄTTÄNYT SEURAAVAA: Ainoa artikla Muutetaan 13 päivänä tammikuuta 1971 tehdyn komission päätöksen 3 artiklan toinen kohta seuraavasti: «Pääjohtajan ja siihen suoranaisesti liitettyjen laitosten toimipaikkana on Bryssel.» Tehty Brysselissä 13 päivänä marraskuuta 1974. Komission puolesta Puheenjohtaja François-Xavier ORTOLI () EYVL N:o L 16, 20.1.1971, s. 14
74/584/ETY, Euratom, EHTY: Neuvoston päätös, tehty 26 päivänä marraskuuta 1974, EHTY:n perustamissopimuksen 32 artiklan, ETY:n perustamissopimuksen 165 artiklan ja Euratomin perustamissopimuksen 137 artiklan mukauttamisesta



Virallinen lehti nro L 318 , 28/11/1974 s. 0022 - 0022

Suomenk. erityispainos Alue 1 Nide 1 s. 0110

Ruotsink. erityispainos Alue 1 Nide 1 s. 0110



NEUVOSTON PÄÄTÖS, tehty 26 päivänä marraskuuta 1974, EHTY:n perustamissopimuksen 32 artiklan, ETY:n perustamissopimuksen 165 artiklan ja Euratomin perustamissopimuksen 137 artiklan mukauttamisesta (74/584/ETY, Euratom, EHTY) EUROOPAN YHTEISÖJEN NEUVOSTO, joka ottaa huomioon EHTY:n perustamissopimuksen 32 artiklan viimeisen kohdan, ETY:n perustamissopimuksen 165 artiklan viimeisen kohdan ja Euratomin perustamissopimuksen 137 artiklan viimeisen kohdan, ottaa huomioon yhteisön tuomioistuinta koskevan yhteisen julistuksen, joka oli Euroopan yhteisöjen ja näihin yhteisöihin jäseniksi liittymistä pyytäneiden valtioiden välisten neuvottelujen päätösasiakirjan liitteenä, ottaa huomioon yhteisöjen tuomioistuimen pyynnön, sekä katsoo, että on osoittautunut aiheelliseksi mukauttaa EHTY:n perustamissopimuksen 32 artiklan kolmatta kohtaa, ETY:n perustamissopimuksen 165 artiklan kolmatta kohtaa ja Euratomin perustamissopimuksen 137 artiklan kolmatta kohtaa, jotta yhteisöjen tuomioistuimella olisi mahdollisuus työjärjestyksessään antaa tietyt ennakkoratkaisun kaltaiset asiat jaostojensa käsiteltäviksi, ON TEHNYT TÄMÄN PÄÄTÖKSEN: 1 artikla Korvataan EHTY:n perustamissopimuksen 32 artiklan kolmas kohta seuraavasti: "Yhteisön tuomioistuin ratkaisee aina täysistunnossa asiat, jotka jäsenvaltio tai yhteisön toimielin saattaa sen käsiteltäviksi, sekä asiat, joissa 41 artiklan nojalla pyydetään ennakkoratkaisua ja joissa yhteisön tuomioistuimen jaostot eivät työjärjestyksen mukaan ole toimivaltaisia."Korvataan ETY:n perustamissopimuksen 165 artiklan kolmas kohta seuraavasti: "Yhteisön tuomioistuin ratkaisee aina täysistunnossa asiat, jotka jäsenvaltio tai yhteisön toimielin saattaa sen käsiteltäviksi, sekä asiat, joissa 177 artiklan nojalla pyydetään ennakkoratkaisua ja joissa yhteisön tuomioistuimen jaostot eivät työjärjestyksen mukaan ole toimivaltaisia."Korvataan Euratomin perustamissopimuksen 137 artiklan kolmas alakohta seuraavasti: "Yhteisön tuomioistuin ratkaisee aina täysistunnossa asiat, jotka jäsenvaltio tai yhteisön toimielin saattaa sen käsiteltäviksi, sekä asiat, joissa 150 artiklan nojalla pyydetään ennakkoratkaisua ja joissa yhteisön tuomioistuimen jaostot eivät työjärjestyksen mukaan ole toimivaltaisia." 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 26 päivänä marraskuuta 1974. Neuvoston puolesta Puheenjohtaja J. LECANUET
74/583/ETY: Neuvoston päätös, tehty 20 päivänä marraskuuta 1974, sokerin liikkeiden valvonnasta



Virallinen lehti nro L 317 , 27/11/1974 s. 0021 - 0021

Suomenk. erityispainos Alue 3 Nide 6 s. 0030

Kreikank. erityispainos: Luku 03 Nide 11 s. 0064

Ruotsink. erityispainos Alue 3 Nide 6 s. 0030

Espanjank. erityispainos: Luku 03 Nide 7 s. 0260

Portugalink. erityispainos: Luku 03 Nide 7 s. 0260



NEUVOSTON PÄÄTÖS, tehty 20 päivänä marraskuuta 1974, sokerin liikkeiden valvonnasta (74/583/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission ehdotuksen, sekä katsoo, että sokerimarkkinoilla tällä hetkellä vallitseva tilanne edellyttää järjestelmän perustamista kaikkien sokerin liikkeiden tarkkaa ja säännöllistä valvontaa varten, ON PÄÄTTÄNYT SEURAAVAA: Ainoa artikla Jäsenvaltioiden on toimitettava komissiolle joka viikko kaikki hyödylliset tiedot sopimuksilla haltuunotetuista sokerimääristä, myynti- ja ostomääristä sekä kaikkien sellaisten toimenpiteiden kohteena olleen sokerin otaksutusta lähtöisyydestä ja määränpäästä. Tehty Brysselissä 20 päivänä marraskuuta 1974. Neuvoston puolesta Puheenjohtaja Ch. BONNET
Oikaistaan - 75/320/ETY: Neuvoston päätös, tehty 20 päivänä toukokuuta 1975, farmasian komitean perustamisesta



Virallinen lehti nro L 216 , 14/08/1975 s. 0017 - 0017



/* Tätä julkaisua koskeva oikaisu on julkaistu seuraavalla kielellä tai kielillä: saksa Ks. asianomainen Celex-toisinto tai -toisinnot tai kyseessä olevalla kielellä tai kielillä julkaistussa EYVL:ssä ilmoitettu sivunumero Rectother52 */
75/62/ETY: Neuvoston päätös, tehty 20 päivänä tammikuuta 1975, Euroopan yhteisöjen pysyvän työllisyyskomitean perustamisesta tehdyn neuvoston päätöksen 70/532/ETY muuttamisesta



Virallinen lehti nro L 021 , 28/01/1975 s. 0017 - 0018

Suomenk. erityispainos Alue 5 Nide 1 s. 0183

Kreikank. erityispainos: Luku 05 Nide 2 s. 0036

Ruotsink. erityispainos Alue 5 Nide 1 s. 0183

Espanjank. erityispainos: Luku 05 Nide 2 s. 0046

Portugalink. erityispainos: Luku 05 Nide 2 s. 0046



NEUVOSTON PÄÄTÖS, tehty 20 päivänä tammikuuta 1975, Euroopan yhteisöjen pysyvän työllisyyskomitean perustamisesta tehdyn neuvoston päätöksen 70/532/ETY muuttamisesta (75/62/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 145 artiklan, sekä katsoo, että päätöksellä 70/532/ETY(1) on perustettu Euroopan yhteisöjen pysyvä työllisyyskomitea, tämän komitean kokoonpanon mukauttaminen on tarpeellista tiettyjen työnantaja- ja työntekijäjärjestöjen rakenteen kehityksen vuoksi, ja tällainen toivomus esitettiin Brysselissä 16 päivänä joulukuuta 1974 pidetyssä Euroopan sosiaalipolitiikan näkymiä käsitelleessä konferenssissa, ON PÄÄTTÄNYT SEURAAVAA: 1 artikla Korvataan päätöksen 70/532/ETY 2 artiklan 3 kohta seuraavasti: "3. Työmarkkinaosapuolten järjestöillä on kaikkiaan 36 varsinaista jäsentä ja 18 varajäsentä siten, että työnantajien ryhmällä ja työntekijöiden ryhmällä on yhtä monta varsinaista jäsentä ja varajäsentä. Varajäsenillä on komitean työhön osallistuessaan samat oikeudet kuin varajäsenillä. Liitteessä ilmoitetaan jokaisen järjestön osalta niiden edustajien määärä, joita pyydetään osallistumaan komitean työhön." 2 artikla Korvataan päätöksen 70/532/ETY liite seuraavasti: ">TAULUKON PAIKKA> " Tehty Brysselissä 20 päivänä tammikuuta 1975. Neuvoston puolesta Puheenjohtaja G. FITZGERALD (1) EYVL N:o L 273, 17.12.1970, s. 25
75/241/Euratom: Komission päätös, tehty 25 päivänä maaliskuuta 1975, Yhteisen ydintutkimuskeskuksen (YTK) uudelleenjärjestelystä 13 päivänä tammikuuta 1971 tehdyn päätöksen muuttamisesta



Virallinen lehti nro L 098 , 19/04/1975 s. 0040 - 0040

Suomenk. erityispainos Alue 12 Nide 1 s. 0071

Ruotsink. erityispainos Alue 12 Nide 1 s. 0071

Kreikank. erityispainos: Luku 01 Nide 1 s. 0237

Espanjank. erityispainos: Luku 12 Nide 2 s. 0036

Portugalink. erityispainos: Luku 12 Nide 2 s. 0036



KOMISSION PÄÄTÖS, tehty 25 päivänä maaliskuuta 1975, Yhteisen ydintutkimuskeskuksen (YTK) uudelleenjärjestelystä 13 päivänä tammikuuta 1971 tehdyn päätöksen muuttamisesta (75/241/Euratom) EUROOPAN YHTEISÖJEN KOMISSIO, joka ottaa huomioon Euroopan ydinenergiayhteisön perustamissopimuksen ja erityisesti sen 8 artiklan, sekä katsoo, että komissio teki 13 päivänä tammikuuta 1971 Yhteisen ydintutkimuskeskuksen (YTK) uudelleenjärjestelystä päätöksen (), sellaisena kuin se on viimeksi muutettuna 13 päivänä marraskuuta 1974 (), ja pääjohtajan on tarpeen antaa tarvittavat toimivaltuudet laitosten johtajille hajautetun hallinnon toteuttamiseksi, ON PÄÄTTÄNYT SEURAAVAA: Ainoa artikla Lisätään 13 päivänä tammikuuta 1971 tehdyn päätöksen 10 artiklan jälkeen 10 a artikla seuraavasti: « Pääjohtaja voi siirtää omia valtuuksiaan laitosten johtajille tämän päätöksen mukaisesti. Pääjohtaja ilmoittaa komissiolle tämän mukaisesti myönnetyt valtuudet. » Tehty Brysselissä 25 päivänä maaliskuuta 1975. Komission puolesta Puheenjohtaja François-Xavier ORTOLI () EYVL N:o L 16, 20.1.1971, s. 14 () EYVL N:o L 316, 26.11.1974, s. 12
75/437/ETY: Neuvoston päätös, tehty 3 päivänä maaliskuuta 1975, maalta peräisin olevan meren pilaantumisen ehkäisemisestä koskevan yleissopimuksen tekemisestä



Virallinen lehti nro L 194 , 25/07/1975 s. 0005 - 0005

Suomenk. erityispainos Alue 15 Nide 1 s. 0227

Ruotsink. erityispainos Alue 15 Nide 1 s. 0227

Espanjank. erityispainos: Luku 15 Nide 1 s. 0098

Portugalink. erityispainos: Luku 15 Nide 1 s. 0098



NEUVOSTON PÄÄTÖS, tehty 3 päivänä maaliskuuta 1975, maalta peräisin olevan meren pilaantumisen ehkäisemistä koskevan yleissopimuksen tekemisestä (75/437/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon edustajakokouksen lausunnon(1), sekä katsoo, että Euroopan yhteisöjen toimintaohjelmasta ympäristöalan toimenpiteiksi 22 päivänä marraskuuta 1973(2) annetussa Euroopan yhteisöjen neuvoston ja neuvostossa kokoontuneiden jäsenvaltioiden hallitusten edustajien julistuksessa korostetaan, että yhteisölle on tärkeää meren pilaantumisen torjunta yleensä, ja määrätään muun muassa yhteisön toimista maalta peräisin olevan meren pilaantumisen torjumiseksi, maalta peräisin olevan meren pilaantumisen ehkäisemisestä 21 päivänä helmikuuta 1974 tehdyssä yleissopimuksessa määrätään lisäksi sellaisten "ohjelmien" laatimisesta ja täytäntöönpanosta, joilla pyritään poistamaan tai vähentämään kyseisen tyyppistä pilaantumista Koillis-Atlantilla, vaikuttaa tarpeelliselta, että yhteisö tekee tämän yleissopimuksen sen ympäristönsuojelua ja elämän laatua koskevan tavoitteen toteutumiseksi yhteismarkkinoiden toiminnassa, ja perustamissopimuksessa ei ole määräyksiä tähän tarkoitukseen tarvittavista valtuuksista, ja olisi nimettävä yhteisön edustaja yleissopimuksella perustettuun komissioon, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta yleissopimus maalta peräisin olevan meren pilaantumisen ehkäisemisestä. Yleissopimuksen teksti on liitetty tähän päätökseen. 2 artikla Neuvoston puheenjohtajalla on oikeus nimetä henkilöt, joilla on valtuus allekirjoittaa yleissopimus, ja antaa heille tarvittavat valtuudet toimia yhteisöä sitovasti. 3 artikla Yleissopimuksen 15 artiklalla perustetussa komissiossa yhteisöä edustaa komissio. Komissio esittää kyseisessä toimielimessä yhteisön kannan neuvoston sille mahdollisesti antamien direktiivien mukaisesti. Tehty Brysselissä 3 päivänä maaliskuuta 1975. Neuvoston puolesta Puheenjohtaja J. KEATING